محمد شریف

ایڈمرل محمد شریف ( 2020)پاک بحریہ کے ساتویں سربراہ تھے۔

ولادت 
پاک بحریہ کے ساتویں سربراہ ایڈمرل محمد شریف یکم جولائی 1920ء کو ضلع گجرات کی تحصیل کھاریاں کے گاؤں بسوہا میں پیدا ہوئے تھے۔

عسکری خدمات 
انہوں نے 1938ء میں رائل انڈین نیوی میں شمولیت اختیار کی اور دوسری عالمی جنگ میں مختلف محاذوں پر خدمات انجام دیں۔ 1965ء اور 1971ء کی جنگوں میں حصہ لیااور آخرالذکر جنگ میں ہلال جرات کا اعزاز حاصل کیا۔ 9مارچ 1975ء کووائس ایڈمرل حسن حفیظ احمد کی ناگہانی موت کے بعد وہ 23 مارچ 1975ء کو پاکستان بحریہ کے چیف آف اسٹاف بنے اور 21 مارچ 1979ء تک اس عہدے پر فائز رہے۔ آپ جنوری 1977ء سے 13 اپریل 1980ء تک جوائنٹ چیفس آف سٹاف کمیٹی کے چیئرمین بھی رہے۔

قلمی خدمات 
ایڈمرل محمد شریف نے آفیشل سیکریٹ ایکٹ کی مبینہ تیس سالہ پابندی کا احترام کرنے کے بعد اپنی تصنیف ’’ایڈمرل کی ڈائری‘‘"The Admiral's Diary" شائع کی۔ اس کتاب میں ایڈمرل محمد شریف نے مشرقی پاکستان میں جنگ اور سیاسی انحطاط کے حوالے سے بہت سے گمشدہ ابواب سے پردہ اُٹھایا۔

حوالہ جات 

1920ء کی پیدائشیں
اسلام آباد کی شخصیات
پاک بحریہ کے امیرالبحر
پاکستان جنگی قیدی
پاکستان کی عسکری حکومت (1977–1988)
پاکستانی مصنفین
پاکستانی یاداشت نگار
پنجابی شخصیات
دوسری جنگ عظیم کی بھارتی عسکری شخصیات
ستارۂ امتیاز وصول کنندگان
سوویت-افغان جنگ کی شخصیات
ضلع گجرات کی شخصیات
نشان امتیاز وصول کنندگان
ہلال امتیاز وصول کنندگان
ہلال جرات
کشمیری نژاد پاکستانی شخصیات
Short description is different from Wikidata